b'\n_START_ARTICLE_\nSlalom\n_START_PARAGRAPH_\nSlalom je alpska smu\xc4\x8darska disciplina. Je najpo\xc4\x8dasnej\xc5\xa1i in spada med tehni\xc4\x8dne discipline. Vi\xc5\xa1inska razlika med startom in ciljem pri mo\xc5\xa1kih zna\xc5\xa1a od 140 do 220 metrov, pri \xc5\xbeenskah pa od 130 do 380 metrov. Vratic je pri mo\xc5\xa1kih od 55 do 75, pri \xc5\xbeenskah od 40 do 60, \xc5\xa1iroka so od 4 do 6 metrov. Vratca so druga\xc4\x8dne oblike kot pri drugih discplinah in sicer so to koli\xc4\x8dki s premerom 3 do 4 cm. Proga mora vsebovati dve navpi\xc4\x8dni kombinaciji in najmanj \xc5\xa1tiri dvojne vertikale. Tekmo sestavljata dva teka na razli\xc4\x8dnih postavitvah proge._NEWLINE_Smu\xc4\x8di so pri mo\xc5\xa1kih dolge vsaj 165, pri \xc5\xbeenskah 155 cm, \xc4\x8delada je obvezna._NEWLINE_Slovenci so na slalomih Svetovnega pokala dosegli 33 zmag. Mali kristalni globus so osvojili Bojan Kri\xc5\xbeaj, Rok Petrovi\xc4\x8d in \xc5\xa0pela Pretnar. Na svetovnih prvenstvih so medalje prejeli Mateja Svet (zlato in bron), Bojan Kri\xc5\xbeaj (srebro), Nata\xc5\xa1a Bokal (srebro), Ur\xc5\xa1ka Hrovat (bron) in Mitja Kunc (bron). Na Olimpijskih igrah si je srebro privozila Mateja Svet, bron pa Jure Ko\xc5\xa1ir in Katja Koren._NEWLINE_Aktualna olimpijska prvaka sta Mario Matt in Mikaela Shiffrin, svetovna pa Marcel Hirscher in Mikaela Shifrin._NEWLINE_Marcel Hirscher velja za najbolj\xc5\xa1ega slalomista dana\xc5\xa1njega \xc4\x8dasa.'